## YΠΟΔΕΙΓΜΑ Ι: Σχέδιο για την προετοιμασία εκπόνησης Δημιουργικής Εργασίας

*Το ΥΠΟΔΕΙΓΜΑ Ι* ***συμπληρώνεται από τον/την Εκπαιδευτικό*** *και δίνεται στην Ομάδα των μαθητών και των μαθητριών που πρόκειται να εκπονήσει τη συγκεκριμένη εργασία Δημιουργική Εργασία -πριν την έναρξη εκπόνησης της Δημιουργικής Εργασίας- για ενημέρωση και προετοιμασία.*

|  |
| --- |
| ΣΤΟΙΧΕΙΑ ΥΠΕΥΘΥΝΟΥ/ΗΣ ΕΚΠΑΙΔΕΥΤΙΚΟΥ |
| ΟΝΟΜΑΤΕΠΩΝΥΜΟ: | **ΕΙΔΙΚΟΤΗΤΑ:** |  **ΘΕΜΑΤΙΚΟΣ ΠΥΛΩΝΑΣ Ι**  **ΜΑΘΗΜΑ:** |
| Ι.Π. ΑΜΠΕΛΑΣΜΑΡΙΑ ΣΑΛΕΒΟΥΡΑΚΗ | **ΦΙΛΟΛΟΓΟΙΠΕ02** | **ΑΡΧΑΙΑ ΕΛΛΗΝΙΚΑ Γ.Π. Β΄ ΛΥΚΕΙΟΥ – ΝΕΟΛΕΛΛΗΝΙΚΗ ΓΛΩΣΣΑ** |

|  |
| --- |
| ΣΤΟΙΧΕΙΑ ΣΥΜΜΕΤΕΧΟΝΤΩΝ/-ΟΥΣΩΝ ΜΑΘΗΤΩΝ/-ΤΡΙΩΝ |
| Α/Α | **ΟΝΟΜΑΤΕΠΩΝΥΜΟ** | **ΤΑΞΗ/ΤΜΗΜΑ** |

**ΟΛΟΙ/ΕΣ ΟΙ ΜΑΘΗΤΕΣ/ΤΡΙΕΣ ΤΟΥ Β1**

**1. ΤΑΥΤΟΤΗΤΑ ΔΗΜΙΟΥΡΓΙΚΗΣ ΕΡΓΑΣΙΑΣ**

**1.1 ΤΙΤΛΟΣ**

***Από την Αθηναϊκή Δημοκρατία στην Αθηναϊκή Ηγεμονία: μία διακειμενική προσέγγιση του Επιτάφιου Λόγου του Περικλή***

**1.2 ΛΕΞΕΙΣ-ΚΛΕΙΔΙΑ**

***Αθήνα, Περικλής, Δημοκρατία, Ηγεμονία, Νόμοι, Γραπτό-Άγραφο δίκαιο, Ηρωικό Ιδεώδες, Πελοποννησιακός πόλεμος, Ταφικά Έθιμα, Ρητορική, Λυρική ποίηση, Φιλελεύθερη δημοκρατία, Δίκαιο του ισχυρότερου***

**1.3 ΣΚΟΠΟΣ**

*Βασικός σκοπός της εργασίας είναι να εμβαθύνουν οι μαθητές/τριες στον Επιτάφιο λόγο και να αναδείξουν πτυχές του διαχρονικού αυτού κειμένου. Παράλληλα είναι σημαντικό να κατανοήσουν την αληθινή διάσταση της αθηναϊκής δημοκρατίας, να διακρίνουν το ιδεώδες από το πραγματικό και να αντιληφθούν τον ιστορικό και ηγεμονικό ρόλο της Αθήνας του 5ου αι. Έτσι, οι μαθητές/τριες θα έχουν την ευκαιρία να προσεγγίσουν το κείμενο στα ιστορικά συμφραζόμενα, αλλά και να αντιληφθούν την επικαιρότητά του.*

*Επιδιώκεται, επιπλέον, οι μαθητές/τριες:*

* *να ικανοποιηθούν από τον συνεργατικό τρόπο προσέγγισης του θέματος,*
* *να αναπτύξουν δεξιότητες διαλόγου και διαχείρισης του χρόνου,*
* *να προσεγγίσουν βαθύτερα το κείμενο μέσα από τη διακειμενική και συγκριτική προσέγγιση,*
* *να αναπτύξουν δεξιότητες έρευνας, σύγκρισης, παρουσίασης,*
* *να καλλιεργήσουν τη δημιουργική ικανότητά τους,*
* *να αναπτύξουν την κριτική σκέψη τους,*
* *να συγγράψουν στο πλαίσιο προσχεδιασμένου προφορικού λόγου.*

**1.4 ΜΑΘΗΜΑ/ ΚΕΦΑΛΑΙΟ/ΕΝΟΤΗΤΑ**

*Αρχαία Ελληνικά Γ.Π. Β΄ ΓΕΛ, Επιτάφιος Λόγος, Θουκυδίδης Ἱστορίαι, Β 36-46*

*Νεοελληνική Γλώσσα Β΄ ΓΕΛ, Προσχεδιασμένος Λόγος, Περίληψη, Δομή Παραγράφου, Εκφραστική Ανάγνωση, Πολυτροπικά κείμενα*

**1.5 ΠΡΟΣΔΟΚΩΜΕΝΑ ΜΑΘΗΣΙΑΚΑ ΑΠΟΤΕΛΕΣΜΑΤΑ**

*Μετά την ολοκλήρωση της δημιουργικής εργασίας αναμένεται οι μαθητές/τριες να έχουν αποκτήσει:*

***Γνώσεις για τον κόσμο, αξίες, πεποιθήσεις, πρότυπα, στάσεις ζωής***

* *Να ασκηθούν στη συγκριτική διερεύνηση ενός αρχαιοελληνικού κειμένου*
* *Να γνωρίσουν και άλλα κείμενα της αρχαιοελληνικής γραμματείας –εκτός του κανόνα του σχολικού προγράμματος– και στις μεταξύ τους διακειμενικές σχέσεις.*
* *Να καλλιεργήσουν αναγνωστικές δεξιότητες.*
* *Να διαμορφώσουν ανεκτική και θετική στάση απέναντι στην άποψη των άλλων, που μπορεί να διαφέρει από τη δική τους.*
* *Να αυτενεργήσουν στο πλαίσιο κοινοτήτων μάθησης και πάρουν πρωτοβουλίες, προκειμένου να βελτιώσουν την εργασία τους και να συνθέσουν κείμενα πρωτότυπα που τους εκφράζουν.*
* *Να συνειδητοποιήσουν ότι οι αξίες της αθηναϊκής δημοκρατίας, αλλά και η ηγεμονική συμπεριφορά των Αθηναίων αποτελούν επίκαιρα ζητήματα με διαστάσεις οικουμενικές.*

***Γνώσεις για τη γλώσσα***

* *Να ασκηθούν με πιο δημιουργικό και ελεύθερο τρόπο στη συστηματική συνανάγνωση του αρχαιοελληνικού κειμένου με τη μεταφρασμένη εκδοχή του.*
* *Να προσλάβουν τη διαδικασία της μετάφρασης ως δημιουργική διαδικασία εμπλουτισμού του πρωτότυπου λόγου με νέα στοιχεία, που τον ενισχύουν και τον αναδεικνύουν εξασφαλίζοντας έτσι την επιβίωσή του.*

***Γραμματισμοί***

* *Να οδηγηθούν στην παραγωγή λόγου μέσα από μία δομημένη διαδικασία και σε συγκεκριμένο επικοινωνιακό πλαίσιο.*
* *Να εντοπίζουν και να ερμηνεύουν διακειμενικές σχέσεις ανάμεσα σε διαφορετικά γένη και είδη λόγου, καλλιεργώντας την ικανότητά τους στο να κατασκευάζουν συνδέσεις ανάμεσα σε διαφορετικά θέματα, έννοιες και μέσα.*
* *Να ενισχύσουν τις δεξιότητές τους στη συνεργατική παραγωγή λόγου, δουλεύοντας σε ομάδες και αξιοποιώντας διαδικτυακούς πόρους ανάγνωσης, γραψίματος και οπτικών αναπαραστάσεων.*
* *Να επεξεργάζονται και να συνθέτουν πληροφορίες τις οποίες να μπορούν να εμπλουτίζουν, να βελτιώνουν και να αναθεωρούν μέσω του διαλόγου με τους συμμαθητές τους.*
* *Να ασκηθούν στην αναζήτηση και κριτική αξιοποίηση της διαδικτυακής πληροφορίας, και ειδικότερα στην αξιοποίηση φιλολογικών ιστότοπων (Πύλη για την Ελληνική Γλώσσα).*
* *Να χρησιμοποιήσουν λογισμικά συγγραφής και παρουσίασης.*

**1.6 ΔΙΔΑΚΤΙΚΟ ΥΛΙΚΟ/ΠΗΓΕΣ ΠΟΥ ΜΠΟΡΟΥΝ ΝΑ ΑΞΙΟΠΟΙΗΘΟΥΝ**

***Κείμενα σχολικών εγχειριδίων***

*Θουκυδίδης, Ἱστορίαι, Β 36-46*

*Βιβλίο Έκφραση-Έκθεση τ. Β΄*

***Κείμενα εκτός σχολικών εγχειριδίων (Κατανομή κατά ομάδες – Υποθέματα)***

***Οι βασικές αρχές της αθηναϊκής δημοκρατίας· η σχέση του πολίτη με την πόλη.***

*Λυσίας, Ἐπιτάφιος τοῖς Κορινθίων βοηθοῖς, 1-3*

*Ἡρόδοτος, Ἱστορίαι, Γ, 82 Μειονεκτήματα της δημοκρατίας*

*Θουκυδίδης, Ἱστορίαι, Β, 65, 8-9 Ηγέτης και δημοκρατία*

*Πλάτων, Πολιτεία 562d Από τη δημοκρατία στην αναρχία*

*Ἰσοκράτης, Παναθηναϊκός 131-133 Η αξιοκρατία ως προϋπόθεση της δημοκρατίας*

*Δημοσθένης, Ὑπὲρ τῆς Ῥοδίων ἐλευθερίας 17-18 Τα κοινά συμφέροντα των δημοκρατικών πολιτείων*

*Αἰσχίνης, Κατὰ Κτησιφῶντος, 6 Οι νόμοι προϋπόθεση της δημοκρατίας*

*Ἰσοκράτης, Κατὰ Λοχίτου, 19-20 Στη δημοκρατία όλοι έχουν τα ίδια δικαιώματα*

*Αἰσχίνης, Κατὰ Τιμάρχου 5-6 Δημοκρατία και νόμοι*

***------------------------------------------------***

***Η συνειδητή συμμετοχή του πολίτη στην ειρήνη και στον πόλεμο - Η δημοκρατική κοινωνία είναι μία ανοιχτή κοινωνία***

*Θουκυδίδης, Ἱστορίαι, Δ, 80 & Ε, 68 – Η μυστικοπάθεια των Σπαρτιατών*

*Λυσίας, Ὀλυμπιακός, 7-8 Η αδράνεια των Λακεδαιμονίων*

*Ξενοφῶν, Λακεδαιμονίων Πολιτεία, 2.2-2.5 Η σκληρή αγωγή των Σπαρτιατών*

*Θουκυδίδης, Ἱστορίαι, 7,87 – Η πανωλεθρία των Αθηναίων στη Σικελία*

*Θουκυδίδης, Ἱστορίαι, 2.67 – Οι εκτιμήσεις του Θουκυδίδη για τη στρατιωτική ήττα της Αθήνας*

*Ξενοφῶν, Λακεδαιμονίων Πολιτεία, 14.2-4 – Οι παλαιότερες σπαρτιατικές αξίες*

*Ἰσοκράτους, Ἀρχίδαμος, 93-94 – Η διατήρηση μας δόξας και του γοήτρου μας πόλης κίνητρο για τον πολεμικό αγώνα*

*Ἰσοκράτους, Περὶ εἰρήνης, 20-21 – Τα οφέλη της ειρήνης· η παρουσία των ξένων.*

***------------------------------------------------***

***Ο Αθηναίος πολίτης· ο ενεργός πολίτης.***

*Θουκυδίδης, Ἱστορίαι, 6.9 Ο καλός πολίτης*

*Ἀριστοτέλης, Πολιτικά, 1275a-b Ο ορισμός του πολίτη*

*Πλούταρχος, Περικλῆς, 12.6 Ο καταμερισμός της εργασίας*

*Ἀριστοφάνης, Ἐκκλησιάζουσαι, στ. 589 – 610 Η οικονομική ανέχεια στα χρόνια του Πελ/κού πολέμου· οι οικονομικο-κοινωνικές αντιθέσεις στην Αθήνα του 5ου αι.*

*Θουκυδίδης, Ἱστορίαι, 8.1-2 Η εσφαλμένη απόφαση για τη σικελική εκστρατεία· η ευθύνη των πολιτών.*

***------------------------------------------------***

***Η ευεργετική διάθεση των Αθηναίων. Η πνευματική υπεροχή της Αθήνας· η αθηναϊκή ηγεμονία.***

*Θουκυδίδης, Ἱστορίαι, 5.88-89 … 105 Η Αθηναϊκή ηγεμονία και το δίκαιο του ισχυρότερου*

*Ξενοφῶντος, Ἑλληνικά, 2.1.31-32 Η ανταποδοτική τιμωρία των Αθηναίων μετά την ήττα τους*

*Ἰσοκράτης, Παναθηναϊκός, 189-190 Η στρατιωτική ανωτερότητα των Αθηναίων*

*Πλάτων, Πρωταγόρας, 337c-e – Η Αθήνα πρυτανείο της σοφίας*

*Διόδωρος Σικελιώτης, Βιβλιοθήκη, ΙΓ, 26.3-27.1 – Η αναγνώριση της πολιτιστικής συνεισφοράς της Αθήνας.*

*Ἰσοκράτης, Πανηγυρικός, 47-50, Αθήνα: η μήτρα της ελληνικής παιδείας*

*Θουκυδίδης, Ἱστορίαι, 2.63 – Ο πόλεμος γίνεται για την ηγεμονία*

*Θουκυδίδης, Ἱστορίαι, 5.92-97/100-103/111.3-111.5 «Δεν μας βλάπτει τόσο η έχθρα σας όσο η φιλία σας»*

*Θουκυδίδης, Ἱστορίαι, 5.116.2-4 Η καταστροφή της Μήλου και ο εξανδραποδισμός των Μηλίων*

*Δημοσθένης, Ὑπὲρ τῆς Ῥοδίων ἐλευθερίας 20-21 Η Αθήνα ως προστάτιδα δύναμη των δημοκρατικών πολιτευμάτων*

*Πλάτωνος, Γοργίας, 483b-d Η φυσική ανισότητα μεταξύ των ανθρώπων*

*Πλάτωνος, Πολιτεία, 338e -339a Η δικαιοσύνη ως το συμφέρον του ισχυρότερου*

***-----------------------------------------------------***

***Ο έπαινος των νεκρών· το ηρωικό ιδεώδες***

*Καλλίνος (1 W, 1D) Ως πότε, νέοι, θα κάθεστε άπρακτοι;*

*Τυρταίος, (6-7D = 10 W) Για την πατρίδα στην πρώτη γραμμή πολεμώντας να πέσει σαν παλικάρι κανείς είναι μεγάλη τιμή.*

*Ἀρχίλοχος, (D6, 5W) Ο ρίψασπις*

*Πλάτων, Μενέξενος, 246a-c Η ανεκτίμηση θυσία των νεκρών*

*Πλάτων, Μενέξενος, 247a-b Το χρέος των παιδιών των νεκρών*

***Υποστηρικτικό/εκπαιδευτικό υλικό***

*Βίντεο:*

*Η Ομιλία του Προέδρου των Η.Π.Α. Μπάρακ Ομπάμα (16-11-2016)*

[*https://www.youtube.com/watch?v=yAwWJwiAzVI*](https://www.youtube.com/watch?v=yAwWJwiAzVI)

*άρθρα-δημοσιεύσεις στο Διαδίκτυο σχετικά με την Αθηναϊκή Δημοκρατία*

**1.7 Ενδεικτική Βιβλιογραφία – Δικτυογραφία**

* *«Μνημοσύνη»: Ψηφιακή Βιβλιοθήκη της Αρχαίας Ελληνικής Γραμματείας – Ψηφίδες για την Ελληνική Γλώσσα – Κέντρο Ελληνικής Γλώσσας στο* [*http://www.greek-language.gr/digitalResources/ancient\_greek/library/index.html*](http://www.greek-language.gr/digitalResources/ancient_greek/library/index.html)
* *Perseus Digital Library – Ψηφιακή Βιβλιοθήκη του Περσέα στο* [*http://www.perseus.tufts.edu/hopper/*](http://www.perseus.tufts.edu/hopper/)
* *Πύλη για την Ελληνική Γλώσσα – Κέντρο Ελληνικής Γλώσσας στο* [*http://www.greek-language.gr/greekLang/index.html*](http://www.greek-language.gr/greekLang/index.html)